Cien. kolēģi!

Madonas Valsts ģimnāzija
2026.gada 22.oktobrī
aicina

uz pedagogu profesionālās pilnveides kursiem
 "Aktuālu sabiedrisko procesu analīze mācību un audzināšanas darbā" (6 stundas).
 Anotācija:
Laikmetā, kad sabiedriskie un politiskie procesi strauji mainās, spēja kritiski analizēt aktuālos notikumus ir viena no svarīgākajām pilsoniskajām prasmēm, kas pedagogiem jāieaudzina jaunajā paaudzē. Tas palīdz skolēniem izprast savu lomu valsts un pasaules norisēs, veicinot apzinātu un kritisku līdzdalību sabiedrības dzīvē.
 Pedagogu profesionālās kompetences pilnveides programma ir izstrādāta, lai paaugstinātu skolotāju kompetenci pilsoniskajā izglītībā. Nodarbībās pedagogi gūst izpratni par pilsoniskās līdzdalības veidiem, tostarp e-līdzdalības iespējām un vēlēšanu procesa nozīmi. Tāpat kursā tiek padziļināti pārrunāti iekļaujošās līdzdalības jautājumi, mazaizsargāto grupu atbalsts. Nozīmīga daļa veltīta arī autortiesību izpratnei un pilsoniskajai atbildībai digitālajā vidē. Programma piedāvā praktiskas metodes un aktivitātes, ko integrēt ikdienas mācību un audzināšanas darbā. Mācību noslēgumā dalībnieki reflektē par iegūto praktisko risinājumu izmantošanu savā mācību un audzināšanas darbā. 

Kursu programma izstrādāta, balstoties uz IAC projektā “Iespējo līdzdalību” gūto pieredzi.
 Mērķauditorija: Vispārizglītojošo skolu pedagogi (īpaši klašu audzinātāji)
Nodarbības vada: Madonas Valsts ģimnāzijas vēstures un sociālo zinību skolotāja E.Beļauniece, izglītības metodiķe, latviešu valodas un literatūras skolotāja K.Lukaševica, direktores vietniece plašākas skolēnu izglītības pieredzes jomā R.Sondore
DARBA KĀRTĪBA:
· plkst.9.30 – 10.00 Pulcēšanās, reģistrācija Madonas Valsts ģimnāzijā, Skolas ielā 10, Madonā
· plkst.10.00 – 12.00 Nodarbība “Pilsoniskā līdzdalība: veidi un iespējas.”
· plkst.12.00 – 12.30 Pusdienas (EUR 3.00)
· plkst.12.30 – 13.30 Nodarbība “Iekļaujoša pilsoniskā līdzdalība”
· plkst.13.30 – 13.45 Kafijas pauze
· plkst.13.45-14.45 Nodarbība “Autortiesības un pilsoniskā atbildība”
· plkst.14.55 – 15.00 Kursu novērtējums un apliecību izsniegšana
Grupā dalībnieku skaits ierobežots!

Būsiet laipni gaidīti!

Uz veiksmīgu sadarbību, 

Madonas Valsts ģimnāzijas metodiķe

Kristīne Lukaševica

Pieteikšanās kursiem elektroniski Madonas Valsts ģimnāzijas mājas lapā www.madvg.lv 

(reģistrācijas anketa: https://forms.gle/4Y9LU1dc4kLCnkaQA )

Neskaidrību gadījumā zvanīt vai rakstīt izglītības metodiķei Kristīnei Lukaševicai:

Tālrunis: 26461330 

e-pasts: kristine.lukasevica@madona.edu.lv
